****

**Publikációs feltételek, formai követelmények:**

A Tudásmenedzsment folyóirat szerkesztősége a bölcsészet-és társadalomtudományok területén, az alábbi témakörökben kínál publikációs lehetőséget:

-             közművelődés és kultúraközvetítés

-             közösségszervezés és közösségfejlesztés

-             művelődésszociológia, nevelésszociológia, oktatásszociológia

- pedagógiai pszichológia, munkalélektan, szervezetpszichológia, művészetpszichológia

-             kultúraelmélet

-             kultúratudományok

-             kulturális politika és kulturális igazgatás

-             kultúra-gazdaságtan

-             oktatáspolitika, -igazgatás, -jog és -gazdaságtan

-             közösségfilozófia, kultúrfilozófia, nevelésfilozófia

-             kultúrtörténet, művelődéstörténet, neveléstörténet

-             neveléstudomány (pedagógia, andragógia, gerontagógia)

-             szakképzés és felnőttképzés

-             humánerőforrás-gazdálkodás és munkaerőpiac

-             az emberi erőforrás gazdálkodás és menedzsment vállalati szintű kutatásai

**Formai követelmények és egyéb információk:**

Kérjük szerzőinket, hogy tanulmányaikat a [***honlapról letölthető sablon***](http://btk.pte.hu/sites/btk.pte.hu/files/hfmi/Tud%C3%A1smenedzsment%20sablon%20publik%C3%A1ci%C3%B3khoz.docx)***alapján*** minimum 25 000 és maximum 40 000 karakter terjedelemben készítsék el.

A folyóirat lehetőséget biztosít recenziók megjelentetésére is. A recenzió terjedelme minimum 6000, maximum 8000 karakter.

A karakterszám szóköz nélkül értendő.

Hivatkozási mód: ***APA***

Kézirat benyújtása: tudasmenedzsment@pte.hu

A tanulmányokhoz kapcsolódóan ***magyar és angol nyelvű absztrakt*** benyújtását várjuk szerzőinktől [a megadott sablon alapján.](http://btk.pte.hu/sites/btk.pte.hu/files/hfmi/Tud%C3%A1smenedzsment%20sablon%20publik%C3%A1ci%C3%B3khoz_0.docx)

A magyar és angol nyelvű absztrakt terjedelme: minimum 1200 karakter, maximum 1500 karakter (szóköz nélkül).

Kérjük szerzőinket, hogy írásaikkal egyidejűleg küldjék meg ***rövid, magyar és angol nyelvű bemutatkozás***ukat. (Név, tudományos fokozat, munkakör, intézmény, kutatási terület(ek) vázlatos felsorolása, e-mail cím)

A Tudásmenedzsment folyóiratban **kizárólag első közlések** jelenthetők meg.

A folyóiratban való publikálás díjtalan.

**Bírálati folyamat:**

A Tudásmenedzsment folyóirat dupla vak lektorálást követően publikál írásokat. Külső lektort a folyóirat opcionálisan kér fel, a beérkezett írások lektorálása elsősorban a szerkesztőbizottságon belül valósul meg. Az írásokat minden esetben az adott szakterületet jól ismerő szakemberek lektorálják.

A lektori bírálati folyamat egy hónapot vesz igénybe. A szerkesztőség az értékeléseket a lektorok nevének feltüntetése nélkül, elektronikus úton küldi meg a szerzőnek (több szerző esetén csak az első szerzőnek).

A benyújtott írásokat két pozitív bírálat esetén, a szerkesztőbizottság által szükségesnek tartott szerzői módosításokat követően közli a folyóirat. Egy negatív és egy pozitív bírálat esetén a szerkesztőség dönt az írás megjelentetéséről, illetve a szükséges módosításokról. Két negatív bírálat esetén a publikáció megjelentetését elutasítja a folyóirat.

A publikáció szerkesztőbizottság címére történő beküldésével a szerző hozzájárul ahhoz, hogy a szerkesztőbizottság az írást a PTE BTK HFMI Tudásmenedzsment honlapján, az OJS-rendszerben, valamint más, szakmai és tudományos honlapokon (pl. MTMT) egyaránt megjelentesse.